राज्य टीम में चयन के लिए तीर चलाएंगे जयपुर के तीरंदाज
भुवनेश्वर,ओडिशा में 19 से 24 मार्च तक सब-जूनियर तीरंदाजी स्पर्धा का आयोजन होना है। इसके लिए राजस्थान राज्य की टीमों की तैयारियों में जुटे से प्रदेश के तीरंदाज। 5-6 मार्च को धौलपुर में सब जूनियर अंडर-18 स्टेट टूर्नामेंट का आयोजन किया जाएगा और इस प्रदर्शन के आधार पर राजस्थान की रिकर्व, कंपाउंड और इंडियन राउंड की टीमों का चयन किया जाएगा। जयपुर जिले के ट्रायल शुक्रवार को जगतपुरा तीरंदाजी एरिना में आयोजित किए जाएंगे। ट्रायल में जो भी बच्चे सेलेक्ट होंगे वे धौलपुर में आयोजित स्टेट टूर्नामेंट में हिस्सा लेंगे। ट्रायल रिकर्व, कंपाउंड और इंडियन राउंड तीनों कैटेगरी में आयोजित किए जाएंगे।
जयपुरके इन बच्चों से है उम्मीद
जयपुरकी वर्षा सोना, मनीषा ललोमा, पायल कुमावत, पल्लवी चौहान, सृष्टि तंवर, सचिन कुमार, कर्णी सिंह आदि युवा तीरंदाजों से काफी उम्मीद है। वैसे परीक्षाओं के कारण ज्यादा बच्चों के इस ट्रायल में हिस्सा लेने की कम उम्मीद है। फिर भी तीरंदाजी कोच गजेंद्र शर्मा को उम्मीद है कि करीब 50 तीरंदाज तो हिस्सा लेने पहुंचेंगे।
hin_Deva hin_Deva hin_Deva hin_Deva